
DJEČJI VRTIĆ „POTOČIĆ“ BELAJSKE POLJICE
UPRAVNO VIJEĆE
Belajske Poljice 105 B, Barilović
KLASA: 112-02/26-01/2
URBROJ: 2133-6-1-02-26-1
Belajske Poljice, 20. 8. 2026. godine
Na temelju članka 26. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), članka 42. i članka 49. Statuta Dječjeg vrtića „Potočić“ Belajske Poljice, Upravno vijeće Dječjeg vrtića „Potočić“ Belajske Poljice raspisuje
NATJEČAJ
Za sljedeće radno mjesto:
Pedagog/inja – na neodređeno puno radno vrijeme – 1 izvršitelj/ica
Uvjeti: Kandidati moraju ispunjavati uvjete iz članka 24. i 25. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), Pravilnika o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja („Narodne novine“, broj 145/2024, uz Ispravak „Narodnih novina“, broj 62/2025) i Pravilnika o unutarnjem ustrojstvu i načinu rada Dječjeg vrtića „Potočić“ Belajske Poljice.
Probni rad 6 mjeseci.
Kandidati moraju imati odgovarajuću vrstu i razinu obrazovanja propisanu člankom 3. stavkom 1. točkom a. navedenog Pravilnika, odnosno:
· završen sveučilišni diplomski studij pedagogije, odnosno stečen akademski naziv sveučilišni/a magistar/magistra pedagogije,
· utvrđenu zdravstvenu sposobnost za obavljanje poslova radnog mjesta pedagoga.
Radni odnos u dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju.
Na natječaj se mogu javiti osobe oba spola. Izrazi koji se koriste u tekstu ovog natječaja, a imaju rodno značenje, koriste se neutralno i odnose se jednako na muški i ženski spol.
Kandidati su obvezni dostaviti sljedeću dokumentaciju:
· životopis,
· dokaz o državljanstvu (presliku domovnice, važeće osobne iskaznice, putovnice ili druge odgovarajuće javne isprave, sukladno Zakonu o hrvatskom državljanstvu),
· dokaz o odgovarajućem stupnju obrazovanja (diplomu),
· elektronički zapis odnosno potvrdu o podacima evidentiranim u matičnoj evidenciji Hrvatskog zavoda za mirovinsko osiguranje,
· dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju, ne stariji od tri mjeseca računajući od dana objave natječaja na mrežnim stranicama Hrvatskog zavoda za zapošljavanje:
a) uvjerenje nadležnog suda da se protiv kandidata ne vodi kazneni postupak, prema članku 25. stavku 2. Zakona o predškolskom odgoju i obrazovanju,
b) uvjerenje nadležnog suda da se protiv kandidata ne vodi prekršajni postupak, prema članku 25. stavku 4. Zakona o predškolskom odgoju i obrazovanju,
c) potvrdu nadležnog Hrvatskog zavoda za socijalni rad da kandidatu nije izrečena mjera za zaštitu dobrobiti djeteta iz članka 25. stavka 10. Zakona o predškolskom odgoju i obrazovanju.
Prijava mora biti vlastoručno potpisana.
U prijavi se navode osobni podaci podnositelja prijave: osobno ime, OIB, datum i mjesto rođenja, adresa stanovanja, broj telefona odnosno mobitela, e-mail adresa te naziv radnog mjesta na koje se kandidat prijavljuje.
Uvjerenje o zdravstvenoj sposobnosti dostavlja izabrani kandidat prije zasnivanja radnog odnosa, odnosno prije potpisivanja ugovora o radu.
Dokumenti se prilažu u neovjerenim preslikama, a izabrani kandidat dužan je prije potpisivanja ugovora o radu dostaviti na uvid izvornike dokumentacije priložene uz prijavu.
Dopunu prijave moguće je podnijeti zaključno do dana isteka natječajnog roka.
Ispunjavanje uvjeta za natječaj utvrđuje se na dan isteka roka za podnošenje prijava.
Na natječaju ravnopravno mogu sudjelovati kandidati oba spola, sukladno Zakonu o ravnopravnosti spolova. Izrazi koji se koriste u ovom natječaju, a imaju rodno značenje, uporabljeni su neutralno i odnose se jednako na muške i ženske osobe.
Osobe koje prema posebnim propisima ostvaruju pravo prednosti pri zapošljavanju moraju se u prijavi pozvati na to pravo te uz prijavu priložiti svu propisanu dokumentaciju prema posebnom zakonu. Prednost ostvaruju u odnosu na ostale kandidate samo pod jednakim uvjetima.
Kandidat može ostvariti pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“, broj 84/21 i 13/26), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20) te članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11).
Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj dužan je, osim dokaza o ispunjavanju traženih uvjeta, dostaviti i dokaze o ostvarivanju prava prednosti pri zapošljavanju iz članka 103. navedenog Zakona.
Poveznica na mrežnu stranicu Ministarstva hrvatskih branitelja:
https://branitelji.gov.hr/zaposljavanje-843/843
Popis dokaza za ostvarivanje prava prednosti pri zapošljavanju – Zakon o hrvatskim braniteljima iz Domovinskog rata i članovima njihovih obitelji (PDF):
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata, uz prijavu na natječaj dužan je priložiti, osim dokaza o ispunjavanju traženih uvjeta, i sve potrebne dokaze o ispunjavanju uvjeta odredbe na koju se poziva, odnosno dokaz o priznatom statusu, dokaz da to pravo već nije koristio te dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka, sporazum i sl.).
Kandidat koji se poziva na pravo prednosti pri zapošljavanju sukladno članku 47. Zakona o civilnim stradalnicima iz Domovinskog rata, uz prijavu na natječaj dužan je, osim dokaza o ispunjavanju traženih uvjeta, priložiti i sve potrebne dokaze za ostvarivanje prava prednosti pri zapošljavanju.
Poveznica na mrežnu stranicu Ministarstva hrvatskih branitelja:
https://branitelji.gov.hr/zaposljavanje-843/843
Popis dokaza za ostvarivanje prava prednosti pri zapošljavanju – Zakon o civilnim stradalnicima iz Domovinskog rata (PDF):
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca, ako je takav dokaz potreban prema posebnom propisu.
Kandidat koji se poziva na pravo prednosti pri zapošljavanju sukladno članku 22. Ustavnog zakona o pravima nacionalnih manjina, uz prijavu na natječaj dužan je pozvati se na to pravo. Status pripadnika nacionalne manjine kandidat nije dužan posebno dokazivati. Prednost se ostvaruje pod jednakim uvjetima i u okviru zakonskih uvjeta za ostvarivanje tog prava.
Prijavom na natječaj kandidati su izričito suglasni da Dječji vrtić „Potočić“ Belajske Poljice može prikupljati, koristiti i dalje obrađivati njihove osobne podatke u svrhu provedbe natječajnog postupka, sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka („Narodne novine“, broj 42/18).
Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka, dokumenti dostavljeni uz prijavu na natječaj dostavljaju se slobodnom voljom kandidata te će se osobni podaci obrađivati isključivo u svrhu provedbe natječajnog postupka.
Urednom prijavom na natječaj smatra se vlastoručno potpisana prijava koja sadrži sve podatke i priloge navedene u natječaju. Nepotpune, nepravovremene i nepotpisane prijave neće se razmatrati.
Prijave s dokazima o ispunjavanju uvjeta natječaja dostavljaju se neposredno u Vrtić ili poštom preporučeno u roku od 8 dana od dana objave natječaja na mrežnim stranicama Hrvatskog zavoda za zapošljavanje, u zatvorenoj omotnici s naznakom:
„Natječaj za radno mjesto pedagoga/inje, rad na neodređeno“
na adresu:
Dječji vrtić „Potočić“ Belajske Poljice
Belajske Poljice 105 B
Barilović
Kandidati koji ispunjavaju uvjete natječaja mogu biti pozvani na razgovor. Za pozvane kandidate koji ne pristupe razgovoru smatrat će se da su odustali od prijave na natječaj.
Obavijest o rezultatima natječaja bit će objavljena na web stranici Vrtića u roku od 45 dana od dana isteka roka za podnošenje prijava, objavom na službenoj stranici Vrtića:
https://djecjivrtic-potocic.com.hr
Vrtić zadržava pravo poništenja natječaja, odnosno pravo ne odabrati niti jednog kandidata, bez posebnog obrazloženja svoje odluke.
                                                                                            

Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Dječjeg vrtića „Potočić“ Belajske Poljice:

